I. Abdul M'harib Jabbar

Abdul M'harib Jabbar (B5H1-B5H3) Naszin Nadil I. kalifája, a Naszini Kalifátus alapítója, a Bölcs, a szomjúság legyőzője, a sivatag átszelője, a szavak ura, a közönség embere, a beszéd mestere. Ismert arénájáról, kereskedői képességéről, valamint felkarolta az országot a II. éjtünde harcok alatt, amely küzdelmekben életét is vesztette.

## Élete Naszin Nadilban

Abdul M'harib Jabba B5H1-ben érkezett Naszin Nadilba, miután átszelte a nagy sivatagot Quarath Merdából, az egyik legnagyobb kereskedő és kikötővárosból vándorolva. A Fundeóból és Senkieviczből álló csonka kistanács adott neki bebocsájtást az országba. Saját szavaival ő volt

"Abdul M'harib Jabbar, a Bölcs, a szavak ura, a beszéd mestere a közönség embere, a sivatag átszelője, a szomjúság legyőzője".

### **Az aréna**

Naszin Nadilban az első dolga volt a méltán híres Arénáját felépítenie, amiben Corrigan, a kovács volt segítségére. Az elkészült arénában több éjszaka is voltak többé-kevésbé legális viadalok az éjszakákban, amivel nem csak a népet szórakoztatta, de nagyonjó kenyér-kereseti lehetőségnek is bizonyult a beszédmester számára.

I. Gideon uralkodása alatt  több közel eldönthetetlen ügyben is előkerült az Aréna, mint döntéshozási lehetőség. ( ilyen volt például a Sólyom kontra Sophia per) Ám, a naszini népre jellemzően a Quarath Merdában jól bevált és használt módszert - bár sokan mellette álltak - embertelensége miatt elvetették.

### **A retro Los Angeles Masszázsszalon**

Quarath Merdai példára Abdul létrehozott Naszin Nadil országában egy masszázsszalont is, melybe bárki, akiben éppen túl sok volt a stressz, vagy csak megpihenni akart, esetleg átutazóban volt, betérhetett.

## Az I. Naszini Kalifátus

B5H2 közepén a lidérc és éjtünde krízis kellős közepén, Gideon halála után Naszin Nadil uralkodó nélkül volt, ezért a népnek bejelentette Abdul az elvándorlását. El is hagyta az országot, ám a környező erdőkben látomást látott, egykori mentora képét, aki legendás világító botot, a Szomjtűrőt nyújtotta neki, azzal a feltétellel, hogy visszamegy Naszin Nadilba, és elvezeti azt vészek idején. Abdul visszavándorolt az országba.

B5H2 végén, visszavándorlása utáni első ebédnél felállt, majd a következő szavakat mondta:

*"Kedves Nasziniak, úgy döntöttem, hogy jobb híján én fogom irányítani ezt az országot. Bármi ellenvetés?"*

A nép ellenvetés nélkül nekiadta bizalmát, és ezzel létrejött az első Naszini Kalifátus, megkezdődhetett az ország stabilizálása, egy új rendszer bevezetése.

### Az új házrendszer

I. Abdul kalifa a népet hat házra osztotta:

* Felcser ház - Lily és a gyógyítók tartoztak ide
* Lovag ház - Senkievicz és lovagtanoncai
* Mágus ház - Vörösszakáll és mágustanoncai
* Közház - A naszini nép egyszerű munkásainak
* Harcos ház - A fegyvereseknek, zsoldosoknak fenntartott csoport
* Csellengők - bárki, aki túl rejtélyes, vagy különleges volt, hogy a fentebb lévő ötbe beleférjen.

A hat ház jelentősen megkönnyített bármiféle kommunikációt, hiszen az összes étkezésnél, valamint az ismét rendszeressé tett országlásnál is házak szerint ültek az emberek, így bármilyen vitában meg tudták vitatni saját érdekközösségükkel a kérdéseket.

Minden házból egy ember volt a ház szószólója, vezetője, ebből a hat emberből és Abdul kalifából állt a Nagy tanács, valamint ezen kívül a Hadászati, Pénzügyi és bírósági vezetőből állt az ország Kis tanácsa.

Az I. Gideon uralkodása alatt elmaradt kincstárnyitásokat és országlásokat ismét bevezette és rendszeressé tette a Kalifa, valamint a kincstárnyitásoknál ő maga bocsátotta árverésre a zsákmányokat, hogy brillírozhasson egy kicsit pörgő nyelvével és kereskedői képességeivel.

A kalifátus rövidke fennállása alatt stabilizálódott az ország gazdasága és belpolitikája, pár kisebb konfliktust leszámítva nyugodt volt a polgári élet, ami többek között köszönhető Abdul kivételes szónoki és bírói képességeinek. Szerencsétlenségére ilyen helyzetek között nem volt olyan ügy, amiben lehetett volna használni az Arénát, így az uralkodása alatt csak egyszer nyitott ki.

## Abdul, mint harcos

Abdul M'harib Jabbar teljesen középszerű harcos volt. Bár rengeteg küzdelemben vett részt lidércek, óriások, banditák és éjtündék ellen, kimagasló harcosnak semmiképpen sem lehetett nevezni.

## A szomjűző és Abdul vallása

Abdul vallásáról és valamilyen mágikus erővel bíró botjáról viszonylag keveset tudunk, annyi azonban biztos, hogy gyakran járt fel meditálni a hegyoldalra, és különösen gyors regenerálóképessége volt. Vallásának mivoltát magával vitte a sírba.

## Abdul Halála

Abdul a B5H3 végén lejátszódó Második nagy éjtünde harcban hunyt el. A csatába, Madekath és serege ellen még büszkén vezette Naszin Nadil és Nadil Näen egyesített seregét I. Remus Naeni királlyal vállvetve, a harcban, bár dönthetett volna úgyis, hogy hátrébb áll, és nem küzd Madekath ellen, ő mégis minden alkalommal résztvett a tündekirály elleni összehangolt támadásokban. A küzdelemben Madekath egy erősebb kardcsapással végzett Abdullal. Testét levitték a hegyről, majd Naszin Nadil étkezőjében temetési szertartást tartottak neki, végül a közeli hegyoldalban temették el. Botját, a Szomjűzőt később jóbarátja, Tenebrys felvitte, és elásta a Kalifa mellé.

## Emlékezete

Abdul stabil államrendszerét később B6-ban átvitte, és folytatta az I. triumvirátus, és ott is meglepően stabilnak bizonyult. Azóta is ennek a rendszernek valamilyen formája van jelen Naszin Nadil országában, ami I. Abdul halálával megszűnt kalifátusnak lenni.